ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO INTEGRUOTOSIOS TERITORIJOS VYSTYMO 2014–2020 M. PROGRAMOS PAGRINDINIŲ PROJEKTŲ SĄRAŠO PATVIRTINIMO

2014 m. rugsėjo 25 d. Nr. T-305

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 41 punktu, 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“, 7 prioriteto „Regioninė plėtra“ 7.2 tikslo „Didinti teritorinę sanglaudą regionuose“ 1 uždaviniu „Spręsti tikslinėms teritorijoms (gyvenamosioms vietovėms) būdingas problemas – didinti jų konkurencingumą ir gyvenamosios vietos patrauklumą, skatinti jų ekonomikos augimą“, įgyvendindama Šiaulių miesto savivaldybės tarybos 2013 m. rugpjūčio 29 d. sprendimą Nr. T-177 „Dėl pritarimo Šiaulių miesto integruotosios teritorijos vystymo programos rengimui, teritorijos riboms ir programos bendrajam finansavimui“, Šiaulių miesto savivaldybės taryba n u s p r e n d ž i a:

1. Patvirtinti Šiaulių miesto integruotosios teritorijos vystymo 2014–2020 m. programos pagrindinių projektų sąrašą (pridedama).

2. Šis sprendimas gali būti skundžiamas administracinių bylų teisenos įstatymo nustatyta tvarka.

Savivaldybės meras	Justinas Sartauskas

PATVIRTINTA

Šiaulių miesto savivaldybės tarybos

2014 m. rugsėjo 25 d. sprendimu Nr. T-305

ŠIAULIŲ MIESTO INTEGRUOTOSIOS TERITORIJOS VYSTYMO 2014–2020 M. PROGRAMOS PAGRINDINIŲ PROJEKTŲ SĄRAŠAS

1. Centrinės miesto dalies konversija.

2. Talkšos ežero pakrantės vystymas pietinėje ežero dalyje įrengiant poilsio ir rekreacijos infrastruktūrą, pritaikytą smulkaus, vidutinio verslo ir visuomenės poreikiams.

3. „Elnio“ fabriko teritorijos konversija į komercinę rekreacinę zoną.

4. Šiaulių miesto centrinio parko ir jo prieigų sutvarkymas bei pritaikymas verslo ir visuomenės poreikiams, paveldo išsaugojimas atgaivinant Didždvario (Didžiadvario) parko zoną.

5. Vilniaus g. pėsčiųjų bulvaro ir jo prieigų kapitalinis remontas.

__________________________